Heydər dühası
“Heydər dühası” — Mirkazım Seyidovun 2013-cü ildə Heydər Əliyevin 90 illiyi münasibətilə qələmə aldığı yeddi fəsildən ibarət poema. Poema Abşeron rayon İcra Hakimiyyətinin Başçısı Zakir Fərəc oğlu Fərəcovun maddi dəstəyi ilə çap olunmuşdur. Təqdimat mərasimi 2013-cü il 8 may tarixində Rusiyada fəaliyyət göstərən "Heydər Əliyev adına Beynəlxalq Forumu" tərəfindən "Azərbaycan Atatürk Mərkəzi"ndə keçirilib. Tədbirdə müəllif kitabın üç illik əməyin məhsulu olduğunu bildirib. Kitabda poema azərbaycan, rus və ingilis dillərində verilmişdir.